CELEX: 62014FN0077
Language: ro
Date: 2014-08-07 00:00:00
Title: Cauza F-77/14: Acțiune introdusă la 7 august 2014 – ZZ/Consiliul

10.11.2014   
            
            
               RO
            
            
               Jurnalul Oficial al Uniunii Europene
            
            
               C 395/68
            
         
      Acțiune introdusă la 7 august 2014 – ZZ/Consiliul
      (Cauza F-77/14)
      (2014/C 395/84)
      Limba de procedură: franceza
      
         Părțile
      
      
         Reclamant: ZZ (reprezentant: S. Pappas, avocat)
      
         Pârât: Consiliul Uniunii Europene
      
         Obiectul și descrierea litigiului
      
      Constatarea inaplicabilităţii articolului 8 din anexa VII la Statutul funcționarilor, astfel cum a fost modificat prin articolul 1 punctul 67 litera (d) din Regulamentul nr. 1023/2013, în măsura în care stabilește o legătură între acordarea beneficiilor prevăzute la acest articol și statutul de expatriat sau cel de persoană care are reședința în afara țării de origine, şi anularea Dispozițiilor generale de punere în aplicare privind cheltuielile de călătorie de la locul de repartizare până la locul de origine adoptate de Consiliu la 1 ianuarie 2014, care stabilesc aceeași legătură.
      
         Concluziile reclamantului
      
      
                  —
               
               
                  Constatarea faptului că, în temeiul articolului 277 TFUE, articolul 1 punctul 67 litera (d) din Regulamentul nr. 1023/2013 nu trebuie aplicat în măsura în care condiționează rambursarea cheltuielilor de călătorie anuală prevăzute la articolul 7 din anexa VII la statut de statutul de persoană care are reședința în afara țării de origine sau de cel de expatriat;
               
            
                  —
               
               
                  anularea articolului 1 din DGA din 1 ianuarie 2014, în măsura în care acesta condiționează rambursarea cheltuielilor de călătorie anuală prevăzute la articolul 7 din anexa VII la statut de statutul de persoană care are reședința în afara țării de origine sau de cel de expatriat;
               
            
                  —
               
               
                  obligarea Consiliului la plata cheltuielilor de judecată.